ORDIN Nr. 269/2020 din 20 februarie 2020

privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră şi a altor ghiduri specifice pentru diferite domenii şi categorii de proiecte

EMITENT: MINISTERUL MEDIULUI, APELOR ŞI PĂDURILOR

PUBLICAT ÎN: MONITORUL OFICIAL NR. 211 din 16 martie 2020

Având în vedere Referatul de aprobare nr. 100.953/DM din 6.12.2019 al Direcţiei evaluare impact şi controlul poluării,

în baza art. 33 alin. (1) coroborat cu art. 12 alin. (10) din Legea nr. 292/2018 privind evaluarea impactului anumitor proiecte publice şi private asupra mediului,

luând în considerare art. 75 lit. g) din Ordonanţa de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare,

în temeiul:

- art. 57 alin. (1) din Ordonanţa de urgenţă a Guvernului nr. 57/2019 privind Codul administrativ, cu completările ulterioare;

- art. 1 alin. (5) şi al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor,

**ministrul mediului, apelor şi pădurilor** emite următorul ordin:

ART. 1

(1) Se aprobă ghidul general aplicabil etapelor procedurii de evaluare a impactului asupra mediului, ghidul pentru evaluarea impactului asupra mediului în context transfrontieră şi alte ghiduri specifice pentru diferite domenii şi categorii de proiecte, denumite în continuare ghiduri.

(2) Ghidul general aplicabil etapelor procedurii de evaluare a impactului asupra mediului este prevăzut în anexa nr. 1.

(3) Ghidul referitor la evaluarea impactului asupra mediului în context transfrontieră, care reprezintă adaptarea la cerinţele legislaţiei naţionale a ghidului pentru implementarea art. 7 din Directiva EIA elaborat de JASPERS în 2013, este prevăzut în anexa nr. 2.

(4) Adaptarea ghidului sectorial pentru incinerarea deşeurilor municipale elaborat de JASPERS (2013) la cerinţele legislaţiei naţionale şi armonizarea ghidului sectorial pentru incinerarea deşeurilor municipale cu legislaţia UE în domeniu este prevăzută în anexa nr. 3.

(5) Ghidul privind cariere, exploataţii miniere de suprafaţă, inclusiv instalaţii industriale de suprafaţă pentru extracţie, este prevăzut în anexa nr. 4.

(6) Ghidul privind instalaţii pentru creşterea intensivă a animalelor de fermă, inclusiv a păsărilor de carne, păsărilor ouătoare, porcilor şi scroafelor, este prevăzut în anexa nr. 5.

(7) Ghidul privind proiectele de realizare a instalaţiilor pentru producerea energiei hidroelectrice este prevăzut în anexa nr. 6.

(8) Ghidul privind împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului este prevăzut în anexa nr. 7.

ART. 2

Anexele nr. 1 - 7\*) fac parte integrantă din prezentul ordin.

------------

\*) Anexele nr. 1 - 7 se publică în Monitorul Oficial al României, Partea I, nr. 211 bis, care se poate achiziţiona de la Centrul pentru relaţii cu publicul al Regiei Autonome "Monitorul Oficial", Bucureşti, şos. Panduri nr. 1.

ART. 3

La data intrării în vigoare a prezentului ordin se abrogă Ordinul ministrului apelor şi protecţiei mediului nr. 863/2002 privind aprobarea ghidurilor metodologice aplicabile etapelor procedurii-cadru de evaluare a impactului asupra mediului, publicat în Monitorul Oficial al României, Partea I, nr. 52 din 30 ianuarie 2003.

ART. 4

Prezentul ordin se publică în Monitorul Oficial al României, Partea I.

Ministrul mediului, apelor şi pădurilor,

**Costel Alexe**

Bucureşti, 20 februarie 2020.

Nr. 269.

---------------